Diari Oficial de la Generalitat Valenciana


Sumari del DOGV 6839, del 13-08-2012 (2012/7933)

RESOLUCIÓ de 30 de juliol de 2012, de la Direcció General de Seguretat i Protecció Ciutadana, per la qual s'amplia el termini per a dictar i publicar la resolució de la convocatòria de concessió d'ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2012, realitzada mitjançant l'Orde 5/2012, de 20 d'abril, de la Conselleria de Governació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6839

Data del DOGV
:   13-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7933


Data del document
:   30-07-2012

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de juliol de 2012, de la Direcció General de Seguretat i Protecció Ciutadana, per la qual s'amplia el termini per a dictar i publicar la resolució de la convocatòria de concessió d'ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2012, realitzada mitjançant l'Orde 5/2012, de 20 d'abril, de la Conselleria de Governació. [2012/7933]  
Vista l'Orde 5/2012, de 20 d'abril, de la Conselleria de Governació, per la qual es realitza la convocatòria de concessió d'ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2012, i de conformitat amb els següents  
  
  
Antecedents de fet  
  
Primer. En data 25 d'abril de 2012 va ser publicada l'esmentada Orde 5/2012, de la Conselleria de Governació, que en la base octava establix que el termini màxim per a dictar i notificar la resolució de concessió serà de tres mesos des de la finalització del termini de presentació de sol·licituds.   
  
Segon. La instrucció del procediment fa necessari ampliar el termini per a la resolució de l'expedient atesa la complexitat tècnica d'este.  
  
  
Fonaments de dret  
  
I. Segons el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la llei esmentada; l'article 28 de la Llei 5/1983, de 30 de desembre, del Consell, de la Generalitat Valenciana; el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991; el Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat; i en virtut del Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'orde de concessió d'ajudes públiques esmentada és el conseller de Governació.  
No obstant això, segons el que establix la disposició final primera de l'orde, es faculta la Direcció General de Seguretat i Protecció Ciutadana per a dictar les instruccions i adoptar les mesures que considere oportunes per al desplegament i aplicació del que disposa l'orde.  
  
II. Tal com es desprén de la proposta raonada efectuada en data 30 de juliol de 2012 per l'òrgan instructor encarregat de la tramitació, en què es manifesta que, encara que s'han adoptat els mitjans personals i materials per a complir el despatx adequat i dins del termini, atesa la complexitat tècnica de l'expedient, es fa necessària l'ampliació del termini màxim de duració del procediment per mitjà d'esta resolució d'acord amb l'article 42.6 de la Llei 30/1992, de 26 de novembre, de Règim Jurídic de les Administracions i del Procediment Administratiu Comú.  
Per això, en virtut dels antecedents de fet i dels fonaments jurídics que s'han exposat, atesos els preceptes legals i reglamentaris esmentats i tots altres aplicables de manera pertinent, resolc:  
Ampliar, en un termini màxim de tres mesos, el termini de tres mesos per a dictar i publicar la resolució de la convocatòria de concessió d'ajudes públiques destinades als ajuntaments de la Comunitat Valenciana per a l'homogeneïtzació dels cossos de policia local en matèria de mitjans tècnics i inversions durant l'exercici 2012, en el marc de l'Orde 5/2012, de 20 d'abril, de la Conselleria de Governació.  
Contra esta resolució no es pot interposar cap recurs, de conformitat amb el que disposa l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999, de 13 de gener.  
  
València, 30 de juliol de 2012.- La directora general de Seguretat i Protecció Ciutadana: Sonia Vega Cueje.